Diari Oficial de la Generalitat Valenciana


Sumari del DOGV 2853, del 22-10-1996 (1996/839613)

RESOLUCIÓ de 22 de maig de 1996, del director general de Justícia de la Conselleria de Presidència, per la qual s'acorda donar de baixa al Registre de Fundacions de la Comunitat Valenciana l'entitat Gran Associació de la Mare de Déu dels Desemparats.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2853

Data del DOGV
:   22-10-1996

Secció del DOGV
:   ALTRES DISPOSICIONS

Número del document
:   1996/839613


Data del document
:   22-05-1996

Organisme emissor
:   Conselleria de Presidència

Tipus de document
:   Resolució

RESOLUCIó de 22 de maig de 1996, del director general de Justícia de la Conselleria de Presidència, per la qual s'acorda donar de baixa al Registre de Fundacions de la Comunitat Valenciana l'entitat Gran Associació de la Mare de Déu dels Desemparats.   
Vist l'escrit d'al·legacions de data 15 de maig, tramès pel Sr. José Colomer Sancho, en nom i representació de l'entitat esmentada, pel qual se sol·licita la baixa en el Registre de Fundacions i tenint en compte els següents  
Fets  
Primer  
Que l'entitat Gran Associació de la Mare de Déu dels Desemparats va ser classificada com a institució benèfica particular per la Reial Ordre de 27 de juliol de 1912, d'acord amb el Reial Decret de 14 de març de 1899, i la Instrucció de la mateixa data sobre els establiments de beneficència.  
Segon  
Que en l'esmentada Ordre i també en els estatuts i el reglament de règim interior es fan repetides al·lusions a la seua naturalesa associativa, i destaquen, entre altres consideracions, que es crea per la voluntat dels associats i que el seu patrimoni comptarà amb la subscripció voluntària, les almoines, els donatius i similars. També la intervenció del protectorat ho serà a l'efecte de la higiene i la moral públiques, segons la Resolució del Ministeri de Treball, Sanitat i Previsió, de data 30 de juny de 1936, tot remarcant-ne la naturalesa associativa, concretament en els punts 1r, 2n i 3r.  
Tercer  
Que una vegada en vigor la Llei 191/64, de 24 de desembre, d'Associacions, i segons el certificat emès pel Servei d'Entitats Jurídiques de la Direcció General de Justícia de la Conselleria de Presidència de la Generalitat Valenciana, de 20 de maig de 1996, i també les dades aportades pel sol·licitant, i que estan incloses en l'expedient, la denominada Associació de la Mare de Déu dels Desemparats està inscrita en la Secció tercera dels registres nacional i provincial, amb els números 12461 i 493, respectivament.  
Fonaments de dret  
Primer  
La Reial Ordre de data 27 de juliol de 1912, en relació amb el Decret de 14 de març de 1899 i la Instrucció de 14 de març de 1899.  
Segon  
La Llei 191/64, de 24 de desembre, d'Associacions, pel que fa a la regulació del registre d'Associacions i la seua finalitat, i també l'estructura organitzativa, les funcions i el règim econòmic d'aquestes persones jurídiques.  
Tercer  
La Llei 30/94, de 24 de novembre, de Fundacions i d'Incentius Fiscals a la Participació Privada d'Interès General, capítols I, II i IV, pel que fa l'establiment de les disposicions bàsiques que permeten diferenciar les fundacions de qualsevol entitat.  
Quart  
L'expedient ha estat tramitat per la Direcció General de Justícia de la Conselleria de Presidència, mitjançant el Servei d'Entitats Jurídiques, en virtut de les atribucions que té conferides pel Decret 44/96, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat i el de la Conselleria de Presidència, i el Decret 5/96, de 25 de març, del president de la Generalitat, pel qual s'assignen competències a la Conselleria de Presidència, en relació amb el Decret 60/95, de 18 d'abril, del Govern Valencià, de creació del Registre de Protectorat de Fundacions de la Comunitat Valenciana, d'acord amb allò establert en la disposició addicional primera de l'esmentat Decret 44/96, de 25 de març.  
Vistos la Constitució, la Llei 30/94, de 24 de novembre, el reial Decret 316/96, de 23 de febrer, pel qual s'aprova el reglament de Fundacions de competència estatal, el Decret 60/95, de 18 d'abril, del Govern Valencià, l'Ordre de 19 de gener de la Conselleria d'Administració Pública, per la qual s'estableix la data d'inici d'activitats del Registre i Protectorat únics de la Comunitat Valenciana i la disposició addicional primera del Decret 44/96, de 25 de març, del Govern Valencià, a què es fa referència en l'apartat anterior. Resolc:  
Donar de baixa en el Registre de Fundacions de la Comunitat Valenciana l'entitat Gran Associació de la Mare de Déu dels Desemparats, i les seues actuacions es consideren conformes amb la normativa específica en matèria d'associacions i la resta de general aplicació, amb el Registre d'Associacions Provincial o Nacional i amb els òrgans administratius de la Comunitat Valenciana i, si s'escau, de l'administració central amb competència sobre aquestes.  
Notifiqueu aquesta Resolució, i s'adverteix que contra aquesta, que no posa fi a la via administrativa, es pot interposar recurs ordinari davant el mateix òrgan o davant el conseller de Presidència, en el termini d'un mes, comptador a partir de la data de la seua notificació, de conformitat amb el que disposen el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 22 de maig de 1996.- El director general de Justícia: Eloy Velasco NúÑez.